ఎయిర్‌సెల్‌ నుంచి ఉచిత 'నెట్‌'
- ఏడాది నాటికి దేశ వ్యాప్తంగా అందుబాటులోకి
న్యూఢిల్లీ: ప్రతి ఒక్కరికీ ఇంటర్‌నెట్‌ సౌలభ్యాన్ని అందుబాటులో ఉంచాలని తాము యోచిస్తున్నట్లుగా ఎయిర్‌సెల్‌ వెల్లడించింది. ఇందులో భాగంగా త్వరలోనే వినియోగదారులకు ఉచితం బేసిక్‌ ఇంటర్‌నెట్‌ సేవలను అందుబాటులో ఉంచనున్నట్లుగా సంస్థ చీఫ్‌ మార్కెటింగ్‌ ఆఫీసర్‌ అనుపమ్‌ వాసుదేవ తెలిపారు. మరో ఏడాది కాలంలో దేశ వ్యాప్తంగా ఈ సేవలను అందుబాటులో ఉంచనున్నట్లు ఆయన వివరించారు. తమిళనాడులో ఇప్పటికే ఈ తరహా సేవలను ప్రారంభించినట్లు ఆయన తెలిపారు. ఎయిర్‌సెల్‌ సంస్థ సెకనుకు 64కేబీ వేగంతో ఈ ఇంటర్‌నెట్‌ సేవలను అందుబాటులో ఉంచనుంది. కొత్త వినియోగదారులకు ఇది మూడు నెలల పాటు అందుబాటులో ఉంటుందని తెలిపారు. తరువాత వారు నెలకు కనీసం రూ.150 మేర డాటాను రిఛార్జ్‌ చేసుకోవాల్సి ఉంటుందని ఆయన తెలిపారు.
మీ స్నేహితులకు రికమెండ్ చెయ్యండి